Eugenijus Cukermanas

Eugenijus Antanas Cukermanas (g. 1935 m. rugsėjo 19 d. Kaunas) – Lietuvos tapytojas abstrakcionistas, architektas.

 Biografija 
1960 m. baigė architektūrą Kauno politechnikos institute. 1960–1981 m. dirbo architektu Baldų projektavimo konstravimo biure, 1963–1965 m. Komunalinio ūkio projektavimo institute, 1967–1974 m. Vilniaus Dailės kombinate. 1981–1990 m. Eksperimentinio taros ir įpakavimo biuro dailininkas dizaineris. Alfonsas Andriuškevičius Visuotinė lietuvių enciklopedija, IV t.

Lietuvos dailininkų sajungos narys. Grupės „24“ narys.

Žmona Valerija Cukermanienė.

 Darbai 
Tapo nuo 8 dešimtmečio pradžios. Sovietinės okupacijos metais buvo vienas pagrindinių nonkonformistų lietuvių dailėje, valdžios ignoruotas iki 9 dešimtmečio pabaigos. Surengė apie 10 individualių parodų Lietuvoje, dalyvavo parodose užsienyje.

Tapyba grindžiama savitai interpretuojamais abstrakčiojo ekspresionizmo principais, kolorito, ritmikos, tapysenos požiūriu ryškiai išsiskiria iš visos lietuvių tapybos. Paveikslų kompozicija konstruojama iš gelmę dengiančių arba atveriančių stambių spalvinių arealų (ciklas „Zonos“, nuo 1979 m.), koloritas prislopintas, asketiškas („Magma“ 1998 m.).

Paviršiai traktuojami kaip esminis kūrinio komponentas: savita daugiasluoksnė tapysena, įbrėžimai, gramdymas, papildomi drobės sluoksniai („Klodai“ 2000 m.). Kūriniams būdinga kosminio vyksmo sugestija, stoiška atmosfera, interkultūriškumas.

Jo kūrinių turi Lietuvos, JAV muziejai, privatūs asmenys Europoje, JAV, Japonijoje.

 Įvertinimas 
 1997 m. Pollocko-Krasner fondo (JAV) stipendija
 2000 m. Lietuvos nacionalinė kultūros ir meno premija

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos tapytojai